બેંગલુરુઃ પાછલી આઠ સિઝનમાં ખિતાબની નજીક પહોંચવા છતાં ટ્રોફી હાંસલ કરવામાં નિષ્ફળ રહેલી વિરાટ કોહલીના નેતૃત્વવાળી ટીમ રોયલ ચેલેન્જર્સ બેંગલુરુ (આરસીબી) આઇપીએલની નવમી સિઝનમાં આજે સનરાઇઝર્સ હૈદરાબાદ વિરુદ્ધ પોતાના અભિયાનની શરૂઆત કરશે. આરસીબીની ટીમને શરૂઆતથી જ ઘણી મજબૂત માનવામાં આવતી રહી છે, પરંતુ ૨૦૦૮માં ટૂર્નામેન્ટની શરૂઆતથી લઈને અત્યાર સુધી તે ખિતાબ જીતી શકી નથી. આ દરમિયાન બે વખતે ૨૦૦૯ અને ૨૦૧૧માં તે ખિતાબની નજીક પહોંચી હતી, પરંતુ તેને રનર અપથી જ સંતોષ માનવો પડ્યો હતો.